**Ministru kabineta rīkojuma projekta “Par valsts nekustamo īpašumu nodošanu bez atlīdzības Kārsavas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa, 43.pants, likuma „Par pašvaldībām” 15. panta pirmās daļas 1. un 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai tās iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Izglītības un zinātnes ministrijas (turpmāk – ministrija) padotībā esošās izglītības iestādes Malnavas koledžas lietošanā atrodas šādi ministrijas valdījumā esoši valsts nekustamie īpašumi, kas nav nepieciešami izglītības funkciju nodrošināšanai:1) nekustamais īpašums “Sentornis” (nekustamā īpašuma kadastra Nr. 6868 009 0637) – zemes vienība 0,5393 ha platībā (zemes vienības kadastra apzīmējums 6868 009 0634) un divas būves - ūdenstornis (būves kadastra apzīmējums 6868 009 0550 016) un artēziskais urbums (būves kadastra apzīmējums 6868 009 0550 022) – Kļavu ielā 15, Malnavā, Malnavas pagastā, Kārsavas novadā, īpašuma tiesības nostiprinātas Latvijas valstij ministrijas personā Rēzeknes tiesas Zemesgrāmatu nodaļas Malnavas pagasta zemesgrāmatas nodalījumā Nr.100000558598. Zemes vienība (zemes vienības kadastra apzīmējums 6868 009 0634) atrodas aizsardzības zonā ap vietējās nozīmes arhitektūras pieminekli “Malnavas muižas klēts” (valsts aizsardzības Nr.9160). Atbilstoši likuma “Par kultūras pieminekļu aizsardzību” 8.panta trešajai daļai, kas noteic, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu, ministrija ir nosūtījusi Valsts kultūras pieminekļu aizsardzības inspekcijai vēstuli par nekustamā īpašuma “Sentornis” (nekustamā īpašuma kadastra Nr.6868 009 0637) Kļavu ielā 15, Malnavā, Malnavas pagastā, Kārsavas novadā, atsavināšanas nodomu un lūgumu izsniegt Kārsavas novada pašvaldībai (turpmāk – pašvaldība) norādījumus par kultūras pieminekļa izmantošanu un saglabāšanu.2) nekustamais īpašums “Ūdenstornis” (nekustamā īpašuma kadastra 6868 009 0638) – zemes vienība 0,2401 ha platībā (zemes vienības kadastra apzīmējums 6868 009 0633) – Malnavā, Malnavas pagastā, Kārsavas novadā, īpašuma tiesības nostiprinātas Latvijas valstij ministrijas personā Rēzeknes tiesas Zemesgrāmatu nodaļas Malnavas pagasta zemesgrāmatas nodalījumā Nr.100000558557. Uz zemes vienības atrodas trīs Kārsavas novada pašvaldībai piederošas būves – ūdens ieguves urbums (būves kadastra apzīmējums 6868 009 0550 017), ūdenstornis (būves kadastra apzīmējums 6868 009 0550 018) un elektroenerģijas apgādes ēka (būves kadastra apzīmējums 6868 009 0550 019).3) nekustamais īpašums “Zīdūņs” (nekustamā īpašuma kadastra Nr. 6868 009 0639) – zemes vienība 12,2934 ha platībā (zemes vienības kadastra apzīmējums 6868 009 0636) – Malnavas pagastā, Kārsavas novadā, īpašuma tiesības nostiprinātas Latvijas valstij ministrijas personā Rēzeknes tiesas Zemesgrāmatu nodaļas Malnavas pagasta zemesgrāmatas nodalījumā Nr.100000562241; (turpmāk kopā – nekustamie īpašumi).Ministru kabineta rīkojuma projekts „Par valsts nekustamo īpašumu nodošanu bez atlīdzības Kārsavas novada pašvaldības īpašumā” (turpmāk – rīkojuma projekts) paredz nodot bez atlīdzības pašvaldības īpašumā nekustamos īpašumus. Pašvaldība saskaņā ar domes 2016.gada 24.novembra lēmumu (prot. Nr.14, 2.§) „Par valsts nekustamo īpašumu nodošanu pašvaldības īpašumā bez atlīdzības” un 2017.gada 23.februāra lēmumu (prot.Nr.3, 1.§) “Par grozījumiem Kārsavas novada pašvaldības domes 2016.gada 24.novembra lēmumā (prot.Nr.14, 14.2.§) “Par valsts nekustamo īpašumu nodošanu pašvaldības īpašumā bez atlīdzības”” ir izteikusi gatavību pārņemt nekustamos īpašumus pašvaldības īpašumā bez atlīdzības, lai nodrošinātu likuma “Par pašvaldībām” (turpmāk – likums) 15.panta pirmās daļas 1.un 2.punktā noteikto pašvaldības autonomo funkciju izpildi - organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds); gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).Likuma 5.pants nosaka, ka pašvaldības savas kompetences un likuma ietvaros darbojas patstāvīgi un pašvaldību darbību likuma ietvaros pārrauga Vides aizsardzības un reģionālās attīstības ministrija. Saskaņā ar likuma 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos. Likuma 15.pantā paredzēto autonomo funkciju izpildi organizē un par to atbild pašvaldības. Atbilstoši likumam, par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība.Ministrijas Nekustamā īpašuma un valsts mantas apsaimniekošanas komisijas 2014.gada 3.jūlija (protokols Nr.170, 7.punkts) sēdē ir pieņemts lēmums par valsts nekustamo īpašumu nodošanu bez atlīdzības pašvaldības īpašumā (http://www.izm.gov.lv/images/ministrija/NIVMAK/170.pdf). |
| 3. | Projekta izstrādē iesaistītās institūcijas | Ministrija un pašvaldība. |
| 4. | Cita informācija | Nav |
|

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības iedzīvotāji. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| Administratīvo izmaksu monetārs novērtējums | Projekts šo jomu neskar. |
| Cita informācija | Nav. |

**III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašvaldība segs izdevumus, kas saistīti ar nekustamo īpašumu ierakstīšanu zemesgrāmatās uz pašvaldības vārda. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Malnavas koledža un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

08.03.2017 9:49

1161

I.Rozenštoka

67047765, Ilze.Rozenstoka@izm.gov.lv